Diari Oficial de la Generalitat Valenciana


Sumari del DOGV 6003, del 29-04-2009 (2009/4525)

ORDE de 8 d'abril de 2009, de la Conselleria d'Educació, per la qual es convoquen els Premis 2009 de la Comunitat Valenciana a projectes de coeducació en centres docents sostinguts amb fons públics.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6003

Data del DOGV
:   29-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4525


Data del document
:   08-04-2009

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * suport econòmic
    * política educativa
    * distinció honorífica
    * premi cultural
    * programa d'ensenyament

ORDE de 8 d'abril de 2009, de la Conselleria d'Educació, per la qual es convoquen els Premis 2009 de la Comunitat Valenciana a projectes de coeducació en centres docents sostinguts amb fons públics. [2009/4525]
La Llei Orgànica 2/2006, de 3 de maig, d'Educació, en l'article 118.4 disposa que a fi de fer efectiva la corresponsabilitat entre el professorat i les famílies en l'educació de les seues filles i fills, les administracions educatives adoptaran mesures que promoguen i incentiven la col·laboració entre la família i l'escola.
Així mateix, la disposició addicional vint-i-cinc, referida específicament al foment de la igualtat efectiva entre hòmens i dones, establix que els centres que tinguen especial sensibilitat a desenrotllar el principi de coeducació en totes les etapes educatives, seran objecte d'atenció preferent i prioritària en l'aplicació de les previsions recollides en l'esmentada llei.
La Llei Orgànica 1/2004, de 28 de desembre, de Mesures de Protecció Integral contra la Violència de Gènere, en l'article 6, establix que, a fi de garantir l'efectiva igualtat entre dones i hòmens, les administracions educatives vetlaran perquè en tots els materials educatius s'eliminen els estereotips sexistes o discriminatoris i perquè fomenten el mateix valor de dones i hòmens.
La consideració de la igualtat entre gèneres ha sigut un motiu fonamental per a l'elaboració i entrada en vigor de la Llei Orgànica 3/2007, de 22 de març, per a la Igualtat Efectiva de Dones i Hòmens, en el títol II de la qual dedica part del capítol II a l'establiment dels criteris d'orientació de les polítiques públiques en matèria d'educació en relació amb la igualtat. Des del sistema educatiu i, en concret, en els centres d'ensenyament, hi ha professores i professors que treballen amb el seu alumnat en projectes i activitats que fomenten els valors d'igualtat i no discriminació en funció del sexe i que promouen, per mitjà de distintes tècniques i mètodes, els valors de convivència i de resolució de conflictes de manera pacífica, positiva i assertiva.
En este sentit, la Conselleria d'Educació ha realitzat distintes actuacions per a propiciar, amb recursos i materials per a coeducar, el desenrotllament integral d'alumnes en igualtat.
Afi de continuar avançant en esta línia d'actuació, la Conselleria d'Educació considera necessari estimular accions per a promoure, des de l'educació, una major igualtat entre dones i hòmens, eradicar estereotips i discriminacions entre la joventut valenciana, i a previndre les seues conseqüències, entre les quals es troba la violència de gènere.
Així mateix, el Consell Escolar Valencià, per iniciativa pròpia, inclou entre les seues competències fomentar accions per a lograr la igualtat real entre dones i hòmens i previndre la violència contra les dones, mitjançant l'impuls d'experiències i propostes que desenrotllen esta finalitat.
Per això, amb la present Orde es pretén continuar potenciant actuacions conjuntes entre la família i l'escola, per a propiciar entre els xiquets i xiquetes i jóvens d'ambdós sexes una educació lliure d'estereotips sexistes. Esta Convocatòria ve a donar suport als projectes de coeducació que realitzen els equips directius i equips o grups pedagògics en els centres docents sostinguts amb fons públics de la Comunitat Valenciana, posant de manifest la rellevància de la implicació i cooperació dels que componen la comunitat educativa.
Per tot això, i conforme disposa l'article 28 de la Llei 5/1983, de 30 de desembre, del Consell, vista la proposta del president del Consell Escolar Valencià del dia 8 d'abril de 2009, i d'acord amb esta,
ORDENE
Primer. Convocatòria
1. Es convoca concurs públic per a la concessió dels Premis 2009 de la Comunitat Valenciana a projectes de coeducació realitzats per equips directius i equips o grups pedagògics dels centres docents sostinguts amb fons públics, per a promoure la igualtat entre hòmens i dones.
2. Els projectes a què es referix la present orde aniran destinats a fomentar una cultura de la coeducació per mitjà de l'impuls d'actuacions conjuntes entre la família i l'escola i a promoure el desenrotllament d'estratègies de difusió i generalització de «bones pràctiques» coeducatives, amb la participació de tots els membres de la comunitat educativa.
3. Per mitjà d'estos premis, els equips directius i els equips o grups pedagògics dels centres sostinguts amb fons públics d'educació infantil, educació primària, educació secundària, ensenyances de règim especial i educació de les persones adultes de la Comunitat Valenciana, podan obtindre ajuda econòmica.
4. Es premiaran els projectes de coeducació innovadors que contribuïsquen a previndre i a eradicar les conductes violentes, així com a promoure la igualtat i la cultura de la pau, amb l'objectiu de desenrotllar estratègies de convivència entre iguals, hòmens i dones. Els esmentats projectes hauran de contemplar una aplicació pràctica en les aules.
5. S'aproven les bases per les quals es regix esta convocatòria, incloses en l'annex I d'esta orde, i els models referents a les instàncies de sol·licitud, annexos II i III.
Segon. Financiació
1. L'import global màxim destinat a concedir els premis convocats és de 21.000 euros i es farà efectiu a càrrec de l'aplicació pressupuestària 01.53.61.975.00.0, línia de subvenció T6018000 dels Pressuposts de la Generalitat per a l'exercici 2009, d'acord amb la següent distribució:
a) Per a equips o grups pedagògics:
- Tres premis de 3.000 euros.
- Dos premis de 2.000 euros.
- Un premi de 1.500 euros.
b) Per a equips directius:
- Un premi de 3.000 euros.
- Un premi de 2.000 euros.
- Un premi de 1.500 euros.
2. Es podrà concedir mencions honorífiques, sense dotació econòmica, si la qualitat dels projectes presentats ho permet, i es podrà declarar desert algun dels premis, en el cas que tots els sol·licitants no obtingueren una puntuació mínima per a la concessió dels premis.
3. La present convocatòria no necessita de la notificació a la Comissió Europea, segons el que disposa l'article 7.4, en relació amb allò que s'ha establit amb els articles 1.2 i 3.4, del Decret 147/2007, de 7 de setembre, del Consell, pel qual es regula el procediment de notificació i comunicació a la CE dels projectes de la Generalitat dirigits a establir, concedir o modificar ajudes públiques.
Tercer. Concessió dels premis
La resolució i notificació dels premis es realitzarà abans del 31 d'octubre de 2009.
DISPOSICIONS FINALS
Primera
Es delega en el president del Consell Escolar Valencià la resolució de la convocatòria objecte de la present orde.
Segona
Esta orde produirà efectes des de l'endemà de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller d'Educació, en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
Els centres docents de titularitat municipal, només podran interposar recurs contenciós administratiu, no obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada, de conformitat amb l'article 44 de la Llei Reguladora de la Jurisdicció Contenciosa Administrativa.
València, 8 d'abril de 2009
El conseller d'Educació,
ALEJANDRO FONT DE MORA TURÓN
ANNEX I
Bases de la convocatòria
Primera. Objete de la convocatòria
L'objete de la convocatòria és premiar projectes de coeducació realitzats per equips directius i equips o grups pedagògics dels centres docents sostinguts amb fons públics que estimulen la col·laboració entre la família i el centre escolar per a promoure la igualtat entre hòmens i dones, i el compromís d'avançar en una comunitat escolar coeducativa, així com premiar l'acció-experimentació específica coeducativa.
Segona. Objectius dels projectes
- Donar suport al projecte coeducatiu de centre impulsat pels equips directius dels centres docents sostinguts amb fons públics de la Comunitat Valenciana.
- Promoure la consolidació d'equips o grups pedagògics que desenrotllen «bones pràctiques» per a coeducar.
- Fomentar una educació en igualtat des de la perspectiva de gènere, amb la participació de tots els membres de la comunitat educativa.
- Impulsar actuacions conjuntes, família i escola, per a propiciar, entre els xiquets i xiquetes i jóvens d'ambdós sexes, una educació lliure d'estereotips sexistes.
- Estimular la col·laboració dels òrgans col·legiats del centre, posant de manifest la rellevància de la implicació i cooperació dels que componen la comunitat educativa.
- Estimular els valors de la convivència, les accions preventives contra la violència de gènere i la resolució pacífica dels conflictes, amb la participació de les associacions de mares i pares de l'alumnat i de les associacions de l'alumnat dels centres sostinguts amb fons públics.
Tercera. Duració
Els projectes es realitzaran al llarg del curs escolar 2008-2009. Si les característiques del projecte exigixen una duració major, s'indicaran les etapes i els resultats a obtindre en cada curs acadèmic.
Quarta. Destinataris
La participació en estos Premis ha de ser en equip o grup:
a) De personal docent que estiga en actiu o que exercisca funcions de suport escolar en centres docents sostinguts amb fons públics de la Comunitat Valenciana d'educació infantil, educació primària, educació secundària, ensenyances de règim especial i educació de les persones adultes.
b) Els equips o grups pedagògics formats per professorat, pares i mares de l'alumnat i alumnat dels centres docents públics o privats concertats o de titularitat municipal.
c) Els equips directius dels centres docents sostinguts amb fons públics, amb un projecte per centre.
Els projectes que es presenten hauran d'incloure's en la programació general anual.
En tot cas, les persones, els equips directius i els equips o grups pedagògics dels centres docents sostinguts amb fons públics que participen en esta convocatòria, hauran de complir els requisits establits en la normativa que és aplicable, per la qual cosa, a més de les normes referenciades en el text, cal atindre's al Decret Legislatiu de 26 de juny de 1991, del Consell de la Generalitat, pel qual s'aprova el text refós de la Llei de la Hisenda Pública de la Generalitat en el que estiga en vigor; la Llei 38/2003, de 17 de novembre, General de Subvencions, ja que d'acord amb l'article 3.3 de l'esmentada llei, els preceptes d'esta, que constituïsquen legislació bàsica, s'apliquen a l'activitat subvencional de les administracions de les comunitats autònomes, així com als organismes públics i les restants entitats de dret públic amb personalitat jurídica pròpia vinculades o dependents d'estes. Així mateix, és aplicable el Reglament General de Subvencions, aprovat pel Reial Decret 887/2006, de 21 de juliol, màximament, tenint en compte que alguns dels seus preceptes tenen el caràcter de normativa bàsica, segons la seua disposició final primera.
Quinta. Sol·licitud i presentació dels treballs
5.1. Els treballs seran originals, no publicats i inèdits (es consideren inèdits aquells que no tenen NIPO ni ISBN). No podran participar-hi els treballs premiats en qualsevol altra convocatòria, pública o privada.
5.2. La memòria del treball i un resum, amb una extensió no superior a 10 pàgines (aproximadament 20.000 caracters, suport Open Office o Word per a Windows, font: Arial, tamany 12).
5.3. Els equips o grups pedagògics dels centres sostinguts amb fons públics que concórreguen a estos premis hauran de presentar a més d'allò que s'ha indicat en l'apartat 5.2:
a) Títol del projecte.
b) Resum del projecte, amb una extensió no superior a 30 pàgines (aproximadament 60.000 caracters, suport Open Office o Word per a Windows, font Arial, tamany 12), hauran d'incloure els aspectes més rellevants del treball:
- Curs, cicle, etapa, grau, modalitat, àrea, àmbit o mòdul a què van dirigits.
- Dades d'identificació de las persones que el presenten, amb indicació del coordinador o coordinadora de l'equip.
- Justificació del projecte.
- Objectius, continguts i metodologia.
- Materials i recursos didàctics.
- Avaluació.
- Dades d'inici i finalització de l'aplicació del projecte.
- Bibliografia.
5.4. Els equips directius dels centres sostinguts amb fons públics que concórreguen a estos premis hauran de presentar, a més d'allò que s'ha indicat en l'apartat 5.2:
a) Títol del projecte.
b) Resum del projecte, amb una extensió no superior a 30 pàgines (aproximadament 60.000 caracters, suport Open Office o Word per a Windows, font: Arial, tamany 12), haurà d'incloure els aspectes més rellevants del treball:
- Concreció a la realitat del centre de les finalitats i intencions coeducatives fonamentades en la cooperació família-escola.
- Disseny particular d'un projecte coeducatiu de centre que implique a tota la comunitat educativa i en particular a les famílies.
- Criteris bàsics que orienten l'organització del centre, la participació dels distints elements de la comunitat escolar i la coordinació amb els servicis educatius de la zona.
- Elaboració del Pla d'Actuació per a la Igualtat de gènere en el centre.
- Organització i utilització dels recursos didàctics i tecnològics del centre.
- Estratègies per a abordar la planificació i seguiment de l'acció tutorial en relació amb l'aplicació del projecte coeducatiu del centre.
5.5. A més del que establixen els apartats 5.3 i 5.4, en aquells centres docents on ja s'estiguen desenrotllant projectes de coeducació s'inclouran els objectius i les actuacions comunes a ambdós projectes.
5.6. Tant la memòria del treball com el resum del projecte que incloguen textos i imatges (si n'hi haguera), es presentaran en dos exemplars, en paper i suport Open Office o Word per a Windows. El treball haurà d'estar escrit en qualsevol de les llengües oficials de la Comunitat Valenciana.
5.7. Junt amb la memòria del treball i el resum del projecte hauran de presentar-se els documents següents:
a) Sol·licitud dirigida al president del Consell Escolar Valencià, degudament omplida i firmada per una persona d'entre les autores i autors del projecte que serà la persona de contacte amb l'administració i realitzarà les funcions de coordinació a estos efectes, segons el model que figura en l'annex II d'esta orde.
Si la sol·licitud la presenta un equip directiu, haurà d'estar omplida i firmada pel director o directora del centre, que serà la persona de contacte amb l'administració, segons el model que figura en l'annex III a esta orde.
b) Certificació del director o directora del centre corresponent, acreditativa que les persones que es presenten a estos premis (amb especificació de nom, cognoms i número d'identificació fiscal de cada un d'ells o d'elles) han col·laborat en el desenrotllament de l'experiència en el citat centre. En el cas que un dels autors o autores siga director o directora del Centre, la certificació haurà de ser expedida per l'autoritat administrativa de què depenga.
c) Certificats de les actes del claustre i del consell escolar on figuren els acords adoptats en relació amb l'aprovació o informe, si fa el cas, del projecte de coeducació.
d) En el cas que l'autoria del projecte siga un equip directiu, les certificacions hauran de ser expedides pel secretari o secretària del centre, i inclouran el compromís d'adoptar-ne les mesures necessàries per a la realització.
e) Certificat del nomenament o nòmina de l'any 2008, que acredite al professorat participant el compliment dels requisits establits en la convocatòria.
f) Fotocòpia compulsada del DNI o NIF de tots els membres de l'equip.
g) Declaració responsable, firmada per cada autor o autora, que el treball presentat no ha sigut premiat ni publicat amb anterioritat. (annex IV).
h) Declaració de no estar incurs en prohibició per a ser beneficiari de subvencions, segons el model de l'annex V.
i) Cessió de drets intel·lectuals, degudament omplida i firmada per una persona d'entre les autores i autors del projecte que serà la persona de contacte amb l'administració i realitzarà les funcions de coordinació a estos efectes, segons el model que figura en l'annex VI d'esta orde.
Si la documentació aportada no reunira els requisits exigits en la convocatòria, regulats per l'article 70 de la Llei 30/1992 de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, es requerirà els sol·licitants perquè, en el termini de deu dies, esmenen les faltes o acompanyen els documents preceptius, d'acord amb el que establix l'article 71.1 del mateix text legal. Si en eixe termini no es produïra la rectificació, s'entendrà que desistixen de la seua petició, arxivant-se la sol·licitud sense més tràmit, amb els efectes previstos en l'article 42.1 de la Llei anteriorment citada.
Sexta. Lloc de presentació
Les sol·licituds, memòria i projecte coeducatiu es presentaran en el Registre General de la Conselleria d'Educació (av. Campanar, 32, 46254 València), en las direccions territorials d'Educació, o, si és el cas, per qualsevol dels mitjans establits en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 14 de gener. Quan es presenten en una oficina de correus, es farà en sobre obert amb l'objecte que en la capçalera del primer full del document que es vol enviar, es faça constar, amb claredat, el nom de l'oficina i la data, i el lloc i l'hora de la seua admissió. Amb caràcter potestatiu, els participants que no presenten directament la sol·licitud en el Registre General de la Conselleria d'Educació, podran comunicar el lloc de presentació de la sol·licitud al fax del Consell Escolar Valencià (96 386 63 51).
Sèptima. Termini de presentació
El termini de presentació finalitzarà el 10 de juliol de 2009.
Octava. Procés per a la concessió dels premis
8.1 La Secretaria Tècnica Administrativa del Consell Escolar Valencià facilitarà els treballs presentats perquè siguen examinats i avaluats pel Jurat de Selecció constituït per:
- President: president del Consell Escolar Valencià, que podrà delegar en el vicepresident d'este òrgan.
- Vocals:
· Presidenta i vicepresidenta de la Comissió de Coeducació del Consell Escolar Valencià.
· Tres consellers o conselleres del Consell Escolar Valencià triats per sorteig d'entre els seus membres.
· Una persona designada per la direcció general d'Innovació i Qualitat Educativa i de la Formació Professional.
· Dos persones designades per la direcció general de Personal, una del Servici de Formació del Professorat i una altra dels CEFIRE.
· Un inspector o inspectora d'educació designat pel Servici Central de la Inspecció Educativa.
· Una persona designada per la direcció general de la Dona i per la Igualtat.
· La persona tècnica en Educació del Consell Escolar Valencià.
- Secretari o secretària del Jurat: la Secretaria Tècnica Administrativa del Consell Escolar Valencià, que actuarà amb veu i vot.
8.2 A les reunions del Jurat podrà assistir amb veu, però sense vot:
- Un representant de cada un dels sindicats que formen la Mesa Sindical Sectoriald'Educació.
- Un representant de cada una de les confederacions de pares i mares d'alumnes, que formen part de la Mesa de Pares de la Conselleria d'Educació.
- Qualsevol conseller o consellera del Consell Escolar Valencià, que no siga vocal del jurat de selecció.
Per a poder assistir a les reunions del Jurat és preceptiu que les persones esmentades anteriorment estiguen presents en l'acte de constitució del Jurat.
8.3 El Jurat es constituirà amb, almenys, la mitat més un dels seus membres.
8.4 El jurat tindrà facultats per a resoldre tots els dubtes que apareguen en la interpretació de les bases i podrà comptar amb la participació d'especialistes, en el tema objecte d'este concurs, per a col·laborar en la valoració dels treballs presentats.
8.5 El jurat de selecció tindrà en compte els següents criteris de valoració:
a) Els treballs presentats (memòria i projecte de coeducació) per equips o grups pedagògics podran aconseguir un màxim de 100 punts distribuïts de la manera següent:
- La qualitat tècnica de la memòria des treball i del projecte de coeducació referit a un o diversos cursos, cicles o, en el seu cas a etapa, grau, modalitat, àrea, àmbit o modul, des de la perspectiva del rigor dels seus plantejaments, l'especificitat dels objectius que ses perseguixen i l'adequació i rellevància de les actuacions (fins a 20 punts).
- Els objectius precisos i concrets i anàlisi detallada dels resultats (fins a 10 punts).
- El caràcter innovador del projecte quant a continguts, metodologia o posada en pràctica, així com la seua coherència amb el projecte educatiu de centre i la programació general anual (fins a 20 punts).
- La inclusió de ferramentes i recursos concrets al professorat per al seu treball en l'aula i en el centre, així com la utilització de les TIC i aplicacions innovadores d'aprenentatge virtual (fins a 10 punts).
- La capacitat per a desenrotllar estratègies de difusió i generalització de les «bones pràctiques» per a coeducar i d'instruments operatius i recursos concrets per a donar resposta a les necessitats de les famílies, en relació amb els seus fills i filles, en el desenrotllament d'actituds referents a la construcció de la pròpia identitat sense condicionaments de gènere (fins a 20 punts).
- La contribució del treball a la sensibilització de l'entorn social dels escolars davant de tota discriminació que atente contra la integritat de les persones en els seus plans psicològic, físic i sexual, a través dels valors de la convivència i la resolució pacífica dels conflictes (fins a 20 punts).
b) Els treballs presentats (memòria i projecte coeducatiu de centre) per equips directius podran aconseguir un màxim de 100 punts distribuïts de la manera següent:
- La qualitat tècnica de la memòria del treball i del projecte coeducatiu de centre que implique a tota la comunitat educativa i en particular a les famílies, des de la perspectiva del rigor dels seus plantejaments, la especificitat dels objectius que es perseguixen i l'adequació i rellevància de les actuacions (fins a 20 punts).
- La capacitat de promoure procesos de reflexió sobre els prejuís sexistes en l'entorn familiar i social próxim (fins a 20 punts).
- Les estratègies de cooperació i col·laboració entre la família i l'escola per a estimular la participació de l'alumnat en les responsabilitats domèstiques (fins a 20 punts).
- La capacitat d'aportar ferramentes i recursos concrets al professorat per al seu treball en l'aula i al centre, així com inclusió de mesures organitzatives en el centre per a afavorir estos procesos (fins a 20 punts).
- La capacitat d'aplicar estratègies de col·laboració amb altres entitats per a l'extensió de la cultura coeducativa (fins a 10 punts).
- Les estratègies de validació de la planificació i seguiment de l'acció tutorial en relació amb l'aplicació del projecte coeducatiu de centre (fins a 10 punts).
Novena. Resolució de la convocatòria
9.1 La Secretaria Tècnica Administrativa del Consell Escolar Valencià, a la vista de l'expedient i de l'informe del Jurat, formularà la proposta de resolució provisional, degudament motivada, per a la concessió dels premis al president del Consell Escolar Valencià, qui resoldrà la convocatòria per delegació del conseller d'Educació.
9.2 La relació dels projectes premiats, amb l'especificació dels noms dels autors i les dotacions econòmiques que corresponguen, es publicarà en el Diari Oficial de la Comunitat Valenciana.
9.3 D'acord amb l'article 42.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció de la Llei 4/1999, de 13 de gener, el termini màxim per a dictar una resolució, inclosa la seua notificació, no podrà exedir de sis mesos. El termini computarà a partir de l'endemà de la publicació de la present Orde en el DOCV. L'efecte que produirà el silenci administratiu, si transcorre el termini sense que s'haja dictat i notificat la resolució corresponent, serà desestimatori de la sol·licitud.
Deu. Pagament dels premis
10.1 El pagament de l'import corresponent als premis es realitzarà per transferència bancària a nom de les autores i autors del projecte coeducatiu. La quantia del premi es distribuirà entre les autores i autors en el percentatge indicat en la sol·licitud, havent de facilitar les dades bancàries de tots els autors.
10.2 Els premis estaran subjectes a la retenció fiscal, d'acord amb el que s'establix en els articles 29 i 43 del Reial Decret 27/2003, de 10 de gener, i el Reglament de l'Impost sobre la Renda de les Persones Físiques, aprovat pel Reial Decret 1775/2004, de 30 de juliol (BOE 04.08.2004).
10.3 Tota alteració de les condicions tingudes en compte per a la concessió dels premis podrà modificar la resolució de la citada concessió.
10.4 La percepció dels premis per part dels beneficiaris estarà condicionada al compliment de les obligacions que prescriuen els articles 14, 30 i 46 de la Llei 38/2003, de 17 de novembre, General de Subvencions (BOE 18.11.2003) i la resta de normes concordants.
10.5 Seran també d'aplicació els articles 36, 37, 40.1, 52 i següents, de la Llei 38/2003, de 17 de novembre, General de Subvencions (BOE 18.11.2003), que regulen la invalidesa de la concessió, les causes i les obligacions de reintegrament dels premis concedits, així com les infraccions corresponents.
Onze. Certificació
11.1 L'Orde de 9 de juny de 1994, de la Conselleria d'Educació i Ciència, per la qual es regula la convocatòria, reconeixement, certificació i registre de les activitats de formació permanent del professorat (DOGV del 17.08.94), en l'apartat quinze, considera les activitats d'innovació educativa com una modalitat de formació. En conseqüència, la certificació corresponent als treballs premiats en esta convocatòria s'emetrà per a cada un dels professors o professores participants, segons disposa la mencionada orde.
11.2 En tot cas, se certificarà un màxim de 100 hores.
Dotze. Propietat intel·lectual
Les autores o autors dels treballs premiats es comprometen a cedir gratuïtament i per escrit els drets de reproducció, distribució, comunicació pública i traducció d'estos per al seu exercici per un any des de la concessió del premi, en règim d'exclusivitat, encara que el Consell Escolar Valencià podrà autoritzar la publicació dels treballs premiats per compte dels autors o d'un tercer. Així mateix, es comprometen a elaborar, a petició del Consell Escolar Valencià, les adaptacions necessàries en els documents finals dels projectes coeducatius perquè es puguen publicar, totalment o parcialment, en el format que el Consell Escolar Valencià considere més adequat.
El document de cessió s'ajustarà al model que figura com a annex VI i haurà de ser presentat en el termini de 15 dies a comptar des de l'endemà de la publicació de la resolució de la concessió dels premis en el Diari Oficial de la Comunitat Valenciana. L'incompliment d'esta obligació donarà lloc a deixar sense efecte la resolució de concessió del premi i, si fa el cas, al reintegrament d'este, amb exigència de l'interés de demora. La formalització de la cessió del dret de reproducció, distribució, comunicació pública i traducció no implica compromís de publicació per part de la Conselleria d'Educació. Un exemplar de cada treball premiat quedarà depositat en el Consell Escolar Valencià.
La documentació i treballs presentats pels sol·licitants podran ser retirats dins dels tres mesos següents a comptar a partir de l'endemà de la publicació de la resolució de la concessió dels premis en el Diari Oficial de la Comunitat Valenciana. La formalització de la petició de retirada de documentació es dirigirà, per escrit, al president del Consell Escolar Valencià.ANNEX IV / ANEXO IV